Šakalė (Skroblupis)

Šakalė – upelis Lietuvoje, Kretingos rajone; Skroblupio kairysis intakas (Akmenos baseinas). Prasideda Ruginių kaimo apylinkėse, 5 km į vakarus nuo Kūlupėnų. Teka Degimalio mišku pradžioje į vakarus, šiaurės vakarus, o žemupyje – į šiaurę. Įteka į Skroblupį 1,1 km nuo jo žiočiųhttp://gamta.lt/files/LR_upiu_klasifikatorius.pdf , į rytus nuo Genčų.

Intakas – Puplesinis (kairysis).

Beveik visa vaga, išskyrus patį žemupį, ištiesinta, paversta miško sausinimo grioviu. Prie Šakalės yra Sungailų kaimavietė.

Upėvardis kilęs nuo žodžio šaka („upės atsišakojimas, medžio vainiko dalis“).

 Šaltiniai 

Kategorija:Kretingos rajono upės